**Au înflorit Cireşii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Au înflorit cireşii…

Au înflorit cireşii-n vervă în livadă

Şi în albul pur şi-au pus podoabe;

Din mugurii-adormiţi în toiul iernii

Au răsărit frumos cununi de salbe,

Îmbrăcând grădinile în straie albe

Ca-n zilele frumoase de-armindeni.

Ce mândră e livada-n sărbătoare!

Ce zumzet de albine o-mpresoară!

E timpul florilor cu porţi deschise;

Nectarul dulce, ele-n stupi îl cară

Când ziua, e cu vreme bună afară

Îmbinată cu mireasma de narcise.

E-un dute-vino pe traseu, întruna!

Parfumul florilor suav, le cheamă,

Din zbor răspund la fiecare floare

Şi nu le trece, nebăgate în seamă,

C-or osteni şi-or obosi n-au teamă

Că munca, le e stimul de înviorare.

Şi mai târziu, ce fructe delicioase

Vor fi pe crengile expuse-n soare,

Când în buchete, adunate laolaltă

Cireşile, vor creşte în îmbrăţişare

Plăcute, ele fiind pentru mâncare

Şi viaţa, spre-a ne fi... revigorată!

O! Şi ce motiv solemn de bucurie

Va fi când gata-i timpul de cules,

Când aroma dulce te energizează

Şi când rolul hranei, tu l-ai înţeles

Că e benefică în factorul de stres,

Că ea te vindecă şi te-ntremează!

Şi astfel, în iubirea Lui de Creator,

Dumnezeu, îngrijeşte să rodească

'N fiecare an cireşii. E a lor menire,

Să-ntreţină aici viaţa cea firească

Omului, primind să-I mulţumească

Prin grija-n care-i pus sub ocrotire.

Flavius Laurian Duverna